7UP วิ่งแรง 7% หลังหลุด “แคชบาลานซ์” ระดับ 2 วันแรก
7UP กระฉูด 7% แตะ 1.53 บาท หลังหลุด “แคชบาลานซ์” ระดับ 2 วันแรก โดยล่าสุด อยู่ที่ระดับ 1.53 บาท บวก 0.10 บาท หรือ 6.99% ด้วยมูลค่าการซื้อขาย 1.25 พันล้านบาท
25 ส.ค. 2564

ผู้สื่อข่าวรายงานว่า ราคาหุ้น บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP ณ เวลา 10.48 น. อยู่ที่ระดับ 1.53 บาท บวก 0.10 บาท หรือ 6.99% สูงสุดที่ระดับ 1.55 บาท ต่ำสุดที่ระดับ 1.41 บาท ด้วยมูลค่าการซื้อขาย 1.25 พันล้านบาท

โดยราคาหุ้น 7UP ปรับตัวขึ้นแรงวันนี้ หลังหลุดมาตรการกำกับการซื้อขาย ระดับ 2 (ห้ามคำนวณวงเงินซื้อขาย) และ Cash Balance เป็นวันแรก
อนึ่ง 7UP ถูกตลท.จับติดแคชบาลานซ์ระดับ 2 ตั้งแต่วันที่ 4 ส.ค.64 – 24 ส.ค.64